מאיר בוסאק

**מאיר בוסאק** (לעיתים: **בוסק**; בפולנית: **Meir Bosak**; 21 במאי 1912 - 20 בנובמבר 1992) היה היסטוריון, סופר ומשורר ישראלי ממוצא פולני.

## תולדות חייו
מאיר בוסאק נולד למשפחה קרקובאית ותיקה. התחנך בחדר ובביה"ס "תחכמוני", וסיים את חוק לימודיו בגימנסיה העברית בקרקוב. את השכלתו הגבוהה רכש באוניברסיטת ורשה ובו בזמן היה תלמיד בבית הספר הגבוה למדעי היהדות בוורשה. קיבל תואר מוסמך על עבודתו "תולדות יהדות קרקוב במאה ה-19", בהדרכת פרופ' מאיר בלבן. שימש כמורה בגימנסיה העברית בקרקוב עד פרוץ מלחמת העולם השנייה.

לאחר פלישת הנאצים לקרקוב גורש מאיר בוסאק עם יהודי העיר לגטו קרקוב, ולאחר מכן הועבר למחנה פלאשוב. את שארית המלחמה שרד לאחר שהועבר על ידי אוסקר שינדלר, ידיד המשפחה, למפעל שבניהולו במחנה ברינליץ עד לסיום המלחמה.

בתום מלחמת העולם השנייה שב לקרקוב, ועסק בפעילות ציבורית בקרב שרידי הקהילה היהודית בעיר. בשנת 1946 נשא לאשה את לוסיה לבית פנצר.

עלה לישראל בשנת 1949. בוסאק לימד תנ"ך וספרות בבית הספר התיכון המאוחד רחובות (לימים תיכון דה שליט) במשך שנים רבות. בנוסף, עסק בפעילות ספרותית ענפה .

## יצירתו

מאיר בוסאק פרסם למעלה מעשרים קובצי שירה ופרוזה בעברית ובפולנית, מחקרים על תולדות יהדות פולין ומסות על הספרות העברית, שבעקבותיהם זכה בשורה של פרסים: פרס לספרות יפה ע"ש שר-הפנים מ"ח שפירא, פרס רמת-גן לספרות ופרס הפדרציה העולמית של יהודי פולין.

## ספריו
* בנוגה הסנה (קראקוב: דפוס רנסאנס, תרצ"ג) 
* כוכבי-סמטאות: שירים (תל אביב: מורשת, בהשתתפות ארגון יוצאי קראקוב בישראל, תשי"ג)
* ועתה עיני ראתך: שירים (תל אביב: גלים, תשי"ח)
* ברקוד כנגד הלבנה: שירים (תל אביב: רננים, תש"ך)
* אחר עשרים שנה (תל אביב: אל"ף, תשכ"ג) 
* מול חלל ודממה (תל אביב: אל"ף, תשכ"ו) 
* כעלים ברוח: זכרונות ויומן / משה צ' פרידנר, מאיר בוסאק, יוליוש' פלדמן (תל אביב: חוג ידידי בית הספר הירקון, תשכ"ו)
* בשער טחנת הדממה (תל אביב: אל"ף, תשכ"ט) 
* במקדשו של המולך (תל אביב: מאיר בוסאק, 1970)  
* בצאת ארמילוס מהאבן (תל אביב: אל"ף, תשל"ב) 
* בהמוט גשרים (תל אביב: עקד, תשל"ו) 
* סלם וראשו (תל אביב: עקד, תשל"ח 1978) 
* בחצרות מקדשו של שיווה (תל אביב: עקד, תשל"ט 1979) 
* כנפים וחלל (תל אביב: עקד, תשמ"א 1981) 
* בצל מוריה: פואמה (תל אביב: עקד, תשמ"ג 1983)
* צמרות בתפילה (תל אביב: עקד, תשמ"ה) 
* בין צללי עיר (תל אביב: עקד, תשמ"ו 1986)
* על חבל מתוח: פואמה (תל אביב: עקד, תשמ"ז 1987)
* רק דממה פה תתפלל (תל אביב: עקד, תש"ן 1990) 
* שרשים וצמרות: עיונים בספרות ובסביבותיה (תל אביב: עקד, תשנ"א 1990)
* מול שער הרחמים (תל אביב: עקד, תשנ"ה 1995) 

## לקריאה נוספת
### ספרים
*יוסף חנני, **שחזה מבשרו**, תל אביב: עקד, תשמ"ט-1989.
*אריה בראונר ונתן גרוס (עורכים), '''מאיר בוסאק: היסטוריון, סופר, משורר''', תל אביב: ארגון יוצאי קרקוב בישראל, תשנ"ד-1993.

### מאמרים
*יוסף שה-לבן, "שירת השואה למאיר בוסאק", בתוך: טורים: לחינוך ולהוראה, כרך י"ב-י"ג (1980), עמ' 21–25.

## קישורים חיצוניים

* 
* 
* 
* מאיר בוסאק, למקורות יצירתו של ש"י עגנון, מבוע כ"א תשמ"ח-מ"ט, באתר "דעת"
* מאיר בוסאק, ירושלים שלי, באתר "דעת"
* מאיר בוסק, שיר לכבוד אוסקר שינדלר, באתר יד ושם
* 
* מאיר בוסאק באתר משפחת בוסק

## הערות שוליים

קטגוריה:היסטוריונים יהודים פולנים
קטגוריה:אסירים בגטו קרקוב
קטגוריה:ישראלים ילידי פולין
קטגוריה:עולים לאחר קום המדינה: 1948–1950
קטגוריה:היסטוריונים ישראלים
קטגוריה:סופרים ישראלים
קטגוריה:משוררים ישראלים
קטגוריה:סופרים יהודים פולנים
קטגוריה:משוררים יהודים פולנים
קטגוריה:אנשי חינוך יהודים פולנים
קטגוריה:אנשי חינוך ישראלים
קטגוריה:ניצולי שינדלר
קטגוריה:זוכי פרס רמת גן לספרות
קטגוריה:בוגרי הגימנסיה העברית בקרקוב
קטגוריה:בוגרי אוניברסיטת ורשה
קטגוריה:אישים הקבורים בבית הקברות ירקון
קטגוריה:ישראלים שנולדו ב-1912
קטגוריה:ישראלים שנפטרו ב-1992